అమలా శంకర్

అమలా శంకర్ (1919 జూన్ 27  - 2020 జూలై 24)  భారతీయ నర్తకి.  ఆమె నర్తకి, నృత్య రూపకర్త అయిన ఉదయ్ శంకర్ భార్య. సంగీత విద్వాంసుడు ఆనంద శంకర్, నర్తకి మమతా శంకర్ ల తల్లి., సంగీతకారుడు, స్వరకర్త రవిశంకర్ వదిన. భర్త ఉదయ్ శంకర్ రచన, సహనిర్మాత, దర్శకత్వం వహించిన కల్పన చిత్రంలో అమల శంకర్ నటించింది. ఆమె 2020 జూలై 24 న పశ్చిమ బెంగాల్‌లోని కోల్‌కతాలో 101 సంవత్సరాల వయస్సులో మరణించింది.

 జీవిత చరిత్ర 
అమలా శంకర్ బ్రిటిషు భారతదేశం (నేటి బంగ్లాదేశ్), బెంగాల్ ప్రెసిడెన్సీలో మగురా జిల్లాలోని బటాజోర్ గ్రామంలో 1919 జూన్ 27 న అమలా నందిగా జన్మించింది. ఆమె తండ్రి అఖోయ్ కుమార్ నంది తన పిల్లలు ప్రకృతిపై, గ్రామాలపై ఆసక్తి కలిగి ఉండాలని కోరుకున్నాడు. 1931 లో, 11 సంవత్సరాల వయస్సులో ఆమె, పారిస్‌లోని అంతర్జాతీయ కలోనియల్ ఎగ్జిబిషన్‌కు వెళ్ళింది. ఇక్కడ ఆమె ఉదయ్ శంకర్‌ను, అతని కుటుంబాన్నీ కలిసింది. ఆ సమయంలో అమల ఫ్రాక్ వేసుకుంది. ఉదయ్ శంకర్ తల్లి హేమాంగినీ దేవి ఆమెకు కట్టుకోవడానికి చీరను ఇచ్చింది. ఆమె ఉదయ్ శంకర్ నృత్య బృందంలో చేరి ప్రపంచవ్యాప్తంగా ప్రదర్శన ఇచ్చింది.
ఎడమ|thumb| 1941లో ఉదయ్ శంకర్, అమలా శంకర్
1939లో ఉదయ్ శంకర్ డ్యాన్స్ గ్రూప్‌తో చెన్నైలో ఉంటున్నప్పుడు, ఒకరోజు రాత్రి అమల వద్దకు వచ్చి పెళ్లి ప్రతిపాదన చేసాడు. 1942 లో వాళ్ళ పెళ్ళి జరిగింది. వారి మొదటి కుమారుడు ఆనంద శంకర్ 1942 డిసెంబరులో జన్మించాడు  కుమార్తె మమతా శంకర్ 1954 జనవరిలో జన్మించింది. ఉదయ్ శంకర్, అమలా శంకర్ చాలా కాలం పాటు ప్రసిద్ధ నృత్య జంటగా వెలిగారు. కానీ, తరువాత ఉదయ్ శంకర్ తన బృందంలోని ఒక యువతితో ప్రేమలో పడ్డాడు. అతను అమల లేకుండా చండాలికను నిర్మించాడు. ఉదయ్ శంకర్ 1977 లో మరణించారు. అంతకు కొన్ని సంవత్సరాలు ముందు నుండీ, ఈ జంట విడిగా ఉన్నారు. 2012 నాటికి, అమలా శంకర్ చురుకుగా కృషిచేస్తోంది. ఆమె కుమార్తె మమత, కోడలు తనుశ్రీ శంకర్‌తో కలిసి శంకర్ ఘరానాను సజీవంగా ఉంచింది. ఆమె సితార వాయిద్యకారుడైన రవిశంకర్‌కి వదిన. ఆమె తొంభైల వరకు చురుకుగా ఉంది. 92 సంవత్సరాల వయస్సులో తన చివరి ప్రదర్శన అయిన సీతా స్వయంవర్ అనే నృత్య నాటకంలో ఆమె రాజు జనక పాత్రను పోషించింది.
అమల శంకర్ కల్పన (1948) చిత్రంలో నటించింది. ఈ చిత్రానికి రచన, సహనిర్మాత, దర్శకుడూ అయిన ఉదయ్ శంకర్ కూడా ఈ చిత్రంలో కనిపించాడు. ఉమ పాత్రలో అమల నటించింది. 2012 కేన్స్ ఫిల్మ్ ఫెస్టివల్‌లో ఈ చిత్రం ప్రదర్శించబడినపుడు అమలా శంకర్ హాజరయ్యారు. అమలా శంకర్ ఒక ఇంటర్వ్యూలో మాట్లాడుతూ– " 2012 కేన్స్ ఫిల్మ్ ఫెస్టివల్‌ ... కేన్స్ ఫెస్టివల్లో నేను అతి పిన్న వయస్కురాలిని... 81 ఏళ్ల తర్వాత మళ్లీ కేన్స్‌ని సందర్శిస్తున్నాను..." 

 ఫిల్మోగ్రఫీ 
సంవత్సరం సినిమా దర్శకుడు సహనటులు 1948 కల్పన ఉదయ్ శంకర్ లక్ష్మీకాంత, ఉదయ్ శంకర్

 ఇవి కూడా చూడండి 

 శ్రీనంద శంకర్

 మూలాలు 

వర్గం:2020 మరణాలు
వర్గం:1919 జననాలు
వర్గం:భారతీయ సినిమా నటీమణులు
వర్గం:హిందీ సినిమా నటీమణులు
వర్గం:100 ఏళ్లకు పైగా జీవించిన మహిళలు
వర్గం:భారతీయ మహిళా నాట్య కళాకారులు